Številka: 012-5/2023-MIZS/117

Datum: 18. 4. 2023

# ZAPISNIK

3. dopisne seje Strokovnega sveta Republike Slovenije za šport

Datum seje: od petka, 14. 4. 2023 do torka, 18. 4. 2023

Trajanje seje: od petka, 14. 4. 2023 od 14.17 do torka, 18. 4. 2023 do 12.00

Glasovali člani: Vida Mihelčič, dr. Boro Štrumbelj, mag. Matej Jamnik, mag. Vladimir Makuc, Mitja Urbanc, Živa Smolnikar, dr. Marko Zadražnik, dr. Maja Smrdu, Nejc Jeraša, Zoran Kačičnik, Edo Javor, Jurij Klešnik, Ivan Šček, mag. Miran Kos, Uroš Mohorič, Marija Jozak (glasovala ob 13.47)

Niso glasovali: /

V skladu s 24. členom Poslovnika Strokovnega sveta Republike Slovenije za šport (v nadaljevanju SSRSŠ) je dopisna seja veljavna, če na njej glasuje večina članov sveta, predlog sklepa pa je sprejet, če zanj glasuje večina članov, ki je oddala svoj glas.

V roku, ki je bil določen v sklicu seje, to je do 18. 4. 2023 do 12. ure, je na seji veljavno glasovalo petnajst (15) članov SSRSŠ. Glasovanje Marije Jozak ni upoštevano, ker je njen glas prispel po roku.

Izid glasovanja je, kot sledi:

**SKLEP 3d/15:**

**Strokovni svet RS za šport daje pozitivno mnenje k predstavljenim osnutkom projektov financiranih iz Evropske kohezijske politike (projekti: Zmigaj!; Z gibanjem do zdravja; Celostni razvoj športa invalidov). Predstavljeni projekti z določenimi popravki in dopolnitvami lahko dosežejo cilje projektov financiranih iz Evropske kohezijske politike – CP4: Bolj socialna in vključujoča Evropa za izvajanje stebra socialnih pravic.**

|  |  |  |  |  |
| --- | --- | --- | --- | --- |
| Glasovalo: 15 | Za: 14 | Proti: 0 | Vzdržani: 1 | Sklep sprejet: DA |

**SKLEP 3d/16:**

**Strokovni svet RS za šport daje pozitivno mnenje k delnemu letnemu programu športa v Republiki Sloveniji za oddelke z dodatno športno ponudbo v OŠ za leto 2024, v kolikor bodo dodatna sredstva zagotovljena s strani Ministrstva za vzgojo in izobraževanje iz postavk področja osnovnega šolstva.**

|  |  |  |  |  |
| --- | --- | --- | --- | --- |
| Glasovalo: 15 | Za: 15 | Proti: 0 | Vzdržani: 0 | Sklep sprejet: DA |

**SKLEP 3d/17:**

**Strokovni svet RS za šport soglaša s spremembo Pravilnika o sofinanciranju izvajanja letnega programa športa na državni ravni v delu, ki se nanaša na sofinanciranje plač strokovnim delavcem v programih nacionalnih panožnih športnih šol – 28. člen; 1. in 2. odstavek.**

|  |  |  |  |  |
| --- | --- | --- | --- | --- |
| Glasovalo: 15 | Za: 15 | Proti: 0 | Vzdržani: 0 | Sklep sprejet: DA |

Predsednik Uroš Mohorič je naknadno umaknil 4. točko dnevnega reda, zato se o predlogu sklepa 3d/18 ni glasovalo.

Zapisala:

Eva Seničar Uroš Mohorič

Tajnica SSRSŠ Predsednik SSRSŠ

Priloga:

* pregled glasovanja članic in članov SSRSŠ